**Ministru kabineta rīkojuma projekta**

**“Par sliežu ceļa posma Liepāja - Ventspils slēgšanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts izstrādāts, lai saskaņā ar Dzelzceļa likuma 14.panta ceturto daļu slēgtu sliežu ceļa posmu Liepāja – Ventspils.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Dzelzceļa likuma 14.panta ceturtā daļa,  Satiksmes ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Satiksmes ministrija ir saņēmusi publiskās lietošanas dzelzceļa infrastruktūras pārvaldītāja - VAS “Latvijas dzelzceļš” (turpmāk - LDz) - sniegto informāciju, kurā ierosināts slēgt sliežu ceļa posmu Ventspils - Liepāja, jo tas nav nepieciešams LDz pamatdarbības nodrošināšanai un ir ilgstoši slēgts kustībai. Vienlaikus dzelzceļa infrastruktūras iecirknis Ventspils-Liepāja (turpmāk – Dzelzceļa iecirknis) 2004.gadā ir svītrots no Ministru kabineta 1998.gada 20.oktobra noteikumu Nr.411 “Noteikumi par stratēģiskās un reģionālās nozīmes dzelzceļa infrastruktūras iedalījumu” 3.punktā minēto reģionālās nozīmes dzelzceļa infrastruktūras iecirkņu saraksta. Dzelzceļa iecirknim nav publiskās lietošanas dzelzceļa infrastruktūras statuss saskaņā ar Ministru kabineta 2018.gada 15.maija rīkojumu Nr.215 “Par publiskās lietošanas dzelzceļa infrastruktūras statusa piešķiršanu”. Minētais rīkojums aizstāj Ministru kabineta 2004. gada 14. oktobra rīkojumu Nr. 759 "Par publiskās lietošanas dzelzceļa infrastruktūras statusa piešķiršanu", kurā arī Dzelzceļa iecirknim nebija piešķirts publiskās lietošanas statuss.  Satiksmes ministrijā saņemts Valsts dzelzceļa tehniskās inspekcijas atzinums, kurā norādīts, ka dzelzceļa virsbūve ir pilnībā demontēta, šī Dzelzceļa iecirkņa tehniskā ekspluatācija nav iespējama.  Saskaņā ar Dzelzceļa likuma 14.panta ceturto daļu, ja tiek ierosināts slēgt publiskās lietošanas sliežu ceļu, Satiksmes ministrija pieprasa, lai Valsts dzelzceļa administrācija, attiecīgās vietējās pašvaldības un Vides aizsardzības un reģionālās attīstības ministrija (turpmāk - VARAM) sniedz atzinumus. Ievērojot minēto, Satiksmes ministrija lūdza minētās institūcijas, kā arī VSIA “Latvijas Valsts ceļi” un VAS “Latvijas Valsts meži” sniegt atzinumu par Dzelzceļa līnijas slēgšanu, kā arī papildus sniegt viedokli par nekustamā īpašuma izmantošanas iespējām kustībai slēgtajā Dzelzceļa līnijā.  Satiksmes ministrija ir saņēmusi atzinumus no Grobiņas novada domes, Pāvilostas novada pašvaldības, Kuldīgas novada pašvaldības, Liepājas novada pašvaldības, Liepājas pilsētas domes, Ventspils novada pašvaldības, Ventspils pilsētas domes, Alsungas novada domes, Valsts dzelzceļa administrācijas, VSIA “Latvijas Valsts ceļi”, VAS “Latvijas valsts meži”, Aizsardzības ministrijas, Vides aizsardzības un reģionālās attīstības ministrijas un Kurzemes plānošanas reģiona.  Saņemts saskaņojums par Dzelzceļa iecirkņa slēgšanu.  Ievērojot minēto, sagatavotais rīkojuma projekts paredz slēgt sliežu ceļa posmu Liepāja-Ventspils.  Sīkāka informācija par nekustamajiem īpašumiem, uz kuriem atrodas slēdzamais sliežu ceļa posms Liepāja-Ventspils, atrodama šīs anotācijas pielikumā.  No institūcijām saņemtie viedokļi par turpmāko nekustamo īpašumu izmantošanu:  Aizsardzības ministrija norāda, ka minētais Dzelzceļa iecirkņa posms būtu saglabājams kā meža ceļi (stigas), lai nepieciešamības gadījumā pa tiem varētu pārvietoties.  VARAM, izvērtējot visu iecerēto sliežu ceļu posmu slēgšanu, norāda, ka atbalsta sliežu ceļu posmu slēgšanu, jo tie ir ilgstoši slēgti dzelzceļa kustībai un vairums no tiem (sliežu ceļi) ir demontēti un izslēgti no Valsts dzelzceļa reģistra, kā arī VARAM rīcībā nav informācijas par ekonomisko pamatojumu dzelzceļa kustības atsākšanai sliežu ceļu posmos. Turklāt sliežu ceļu posmu slēgšana paver iespējas tos izmantot citiem mērķiem. Atbilstoši Nekustamā īpašuma valsts kadastra informācijas sistēmas datiem zeme, uz kuras atrodas sliežu ceļu posmi, kuros kustība ir pārtraukta, ir valsts vai pašvaldību īpašumā. Lai ievērotu sabiedrības intereses un saglabātu zemes izmantošanu, kas atbilstu sabiedrības vajadzībām un nepieļautu pašreiz savienoto zemes gabalu nepārtrauktību, VARAM skatījumā nav atbalstāma valsts īpašumā esošo zemes gabalu zem sliežu ceļu posmiem privatizēšana. VARAM uzskata, ka zemes gabali zem slēgtajām līnijām vai pēc iespējamas īpašumu sadalīšanas jaunie nekustamā īpašuma objekti, kurus nešķērso valsts autoceļi vai kuri nav nepieciešami Satiksmes ministrijas funkciju nodrošināšanai, būtu jānodod bez atlīdzības attiecīgo administratīvo teritoriju pašvaldību īpašumā pašvaldību funkciju veikšanai atbilstoši Publiskas personas mantas atsavināšanas likuma 42. panta pirmajā daļā un 43. pantā noteiktajam.  Kurzemes plānošanas reģions ir apkopojis arī Ventspils novada, Grobiņas novada, Alsungas novada un Pāvilostas novada pašvaldības sniegtos viedokļus par nekustamā īpašuma izmantošanas iespējām kustībai slēgtajā dzelzceļa līnijā un tie ir šādi:  Grobiņas novads – sliežu ceļa posms skar arī Grobiņas novada teritoriju, tai skaitā lauksaimniecības zemes, mežus, ceļus līdz Baltijas jūrai, tūrisma apskates objektus un trīs stacijas – Kapsēdes, Medzes, Māteres. Šajā posmā sliedes jau ilgāku laiku ir demontētas un lielākā daļa objekta ir vairāk pielīdzināma grants seguma ceļam. Grobiņas novada dome atbalsta minētā sliežu ceļa posma slēgšanu.  Priekšlikumi, kā varētu izmantot nekustamos īpašumus konkrētajā posmā:   * Īpašumus nodot pašvaldībām, kas nodrošinātu turpmāku ceļa uzturēšanu atbilstoši vietējo iedzīvotāju un uzņēmēju vajadzībām (lauksaimniecība, mežistrāde u.c.); * Sadarbojoties ar citu novadu pašvaldībām un Kurzemes plānošanas reģionu, veidot tūrisma maršrutu gājējiem un velobraucējiem.   Pāvilostas novads - Pāvilostas novada pašvaldība ir izvērtējusi un izdiskutējusi viedokli par sliežu ceļa posma slēgšanu Ventspils – Liepāja Pāvilostas novada teritorijā 82,3 ha platībā un lūdz nodot kā pašvaldībai piekritīgo teritoriju, ko izmantotu kā pašvaldības ceļu.  Pāvilostas novada pašvaldība ir ieinteresēta saglabāt bijušās dzelzceļa līnijas Liepāja – Ventspils posmu, kas piekrīt Pāvilostas novadam, kā bāzi Eiropas Savienības projektu realizācijai, tai skaitā Kurzemes plānošanas reģiona plānotajiem projektiem, piemēram - veloceļš Liepāja - Ventspils, kas jau vienreiz kā projekts tika iesniegts  Interreg Igaunijas - Latvijas pārrobežu sadarbības programmai 2014.-2020.gadam.  Pārējie posmi ir nepieciešami fiziskām un juridiskām personām piekļuvei pie saviem īpašumiem. Šādam mērķim tie tiek izmantoti jau šobrīd, turklāt šie sliežu ceļa posmi netiek sakārtoti un ar laiku paliks neizbraucami.  Alsungas novads – dzelzceļa līnija Ventspils – Liepāja Alsungas novadā tiek izmantota kā ceļš, no kura īpašnieki var piekļūt pie saviem zemju īpašumiem, Alsungas novada dome ierosina dzelzceļa līniju pārveidot par ceļu, nodot to pašvaldības īpašumā.  Ventspils novads – ir apzinājis un uzskata par iespējamiem šādus iespējamos zemesgabalu zem bijušās dzelzceļa līnijas turpmākos izmantošanas veidus:   * Atsevišķos bijušā dzelzceļa līnijas posmos - kā pašvaldības ceļu nolūkā izmantot piekļuvei pie nekustamiem īpašumiem Ventspils novada Vārves un Ziru pagastos. Tas atbilst likuma ”Par pašvaldībām” 15.panta pirmās daļas 2.punktā noteiktajai pašvaldības autonomajai funkcijai: *ielu, ceļu un laukumu būvniecība, rekonstruēšana un uzturēšana*. Juridiski realizēta piekļuves iespēja dod iespēju un tiesības uz zemesgabaliem veikt būvniecību, ieskaitot dzīvojamo māju, palīgēku, tāpat arī komercapbūvi un dažāda rakstura (lauksaimnieciskās, kokapstrādes, rūpnieciskās) ražošanas objektu apbūvi, tādējādi paplašinot nekustamā īpašuma izmantošanas iespējas un palielinot tā tirgus vērtību. Dažiem nekustamiem īpašumiem tas būtu vienīgais piekļuves ceļš esošajā situācijā. Par konkrētu dzelzceļa posmu izmantošanu kā pašvaldības braucamo ceļu notiek konsultācijas ar pagastu pārvaldēm. * Kā perspektīvi attīstāmu tūrisma infrastruktūras objektu veloceliņa Ventspils – Liepāja izbūvei un labiekārtošanai projekta *EuroVelo* tīklaietvaros. Tas tālāk varētu tikt sasaistīts ar pagastu robežās esošiem veloceliņiem, paplašinot tūrisma infrastruktūru. Tā kā šāda projekta realizācijai perspektīvā, protams, nepieciešams ES struktūrfondu līdzfinansējums un atbilstošs valsts atbalsts, jo projekts pārsniedz viena novada robežas, tas būtu koordinējams vismaz Kurzemes plānošanas reģiona līmenī, un par to būtu nepieciešamas konsultācijas arī ar Kurzemes plānošanas reģionu.   Liepājas pilsētas dome ir norādījusi, ka Liepājas pilsētas teritorijā sliežu ceļu posms (līnija) Liepāja-Ventspils ietver vairākas zemes vienības (Ventspils dzelzceļš 1, 2 un 3, kadastra apzīmējumi: 17000150046, 17000140398, 17000140444, 17000140490, 17000140452) posmā no Pulvera ielas līdz Kapsēdes ielai (pilsētas robeža). Uz minētajām zemes vienībām Valsts zemes dienesta Nekustamā īpašuma valsts kadastra reģistrā ir reģistrētas inženierbūves (dzelzceļš) ar statusu – nepieder zemes īpašniekam (kadastra apzīmējums 17000140444001, 17000140398001, 17000150046001), proti, zemes vienības ir apgrūtinātas - lielākajā daļā gan sliedes ir demontētas, taču publiskas pieejamības reģistrā šis fakts nav nofiksēts.  Liepājas pilsētas dome atzinumā ir norādījusi, ka sliežu ceļu posms (līnija) Liepāja-Ventspils, kas šobrīd vairs nav vajadzīgs LDz pamatdarbības nodrošināšanai un ir ilgstoši slēgts kustībai, ir nepieciešams Liepājas pilsētas pašvaldībai.  Nekustamie īpašumi perspektīvā ir izmantojami, lai nodotu pašvaldībai, kas nodrošinātu turpmāku tā uzturēšanu atbilstoši vietējo iedzīvotāju un uzņēmēju vajadzībām vai, sadarbojoties ar citu novadu pašvaldībām un Kurzemes plānošanas reģionu, risinātu mobilitātes un tūrisma sektora attīstības jautājumus plašākā mērogā.  Sliežu ceļu posmā un tam piegulošajā zonā iespējams veidot arī publisko ārtelpu, kas paredzēta rekreācijai un zaļo teritoriju attīstībai, piemēram, piesaistot vai nododot nekustamos īpašumus AS "Latvijas valsts meži" infrastruktūrai, kas visā Latvijas teritorijā labiekārto un apsaimnieko līdzīga rakstura objektus.  Ventspils pilsētas dome atzinumā ir norādījusi, ka atbalsta un saskaņo minētā sliežu ceļu posma slēgšanu. Vienlaikus norāda, ka, ņemot vērā pašreiz spēkā esošo Ventspils pilsētas teritorijas plānojumu, kur pa šo sliežu ceļu nodalījuma joslu ir paredzēta perspektīvā kravas transporta iela, Ventspils pilsētas pašvaldība ir ieinteresēta pārņemt īpašumā bezatlīdzības kārtībā šobrīd VAS “Latvijas dzelzceļš” lietošanā zem bijušā sliežu ceļa esošo zemes gabalu ar kad. apz. 27000190008 (79623m2), zemes gabala ar kad. apz. 98840030104 daļu (~ 411m2 platībā - līdz Valsts reģionālā autoceļa P108 Ventspils – Kuldīga – Saldus nodalījuma joslai) un zemes gabala ar kad. apz. 27000140504 daļu (~ 640m2 platībā – no Tērauda ielas līdz VAS “Latvijas dzelzceļš” infrastruktūras beigām uz šī sliežu ceļa), atbilstoši shēmai vēstules 2.pielikumā norādītajam.  Atbilstoši Kurzemes plānošanas reģiona sniegtajai informācijai, zemes gabalu ar kad. nr. zem sliežu ceļa posma Ventspils – Liepāja, kas ir valsts īpašumā un būtu izvērtējama to nodošana pašvaldības īpašumā: 98840030104, 98840070138, 98840060075, 98840090078, 98780040194, 98840110053, 98840130119, 98840140298, 98840140036, 98840140381, 98840140299, 98840140374, 98840140300, 98900010442, 98900010485, 98900010438, 98900040084, 98900050122, 98900050102, 62460010041, 62460010053, 62420020099, 62420040135, 62420070111, 62420100134, 64860040142, 64860060095, 64860050089, 64860090273, 64860140016, 64860140015, 64860150185, 64960030250, 64960020008, 64960060033, 64760010136, 64760040171, 64760030091, 64760060110, 17000150046, 17000140398, 17000140444, 17000140490, 17000140452.  Zemesgabals „Zūru atpūtas mājas”, Vārves pagasts, Ventspils novads (kadastra Nr.9884 014 0299) (turpmāk – Zūru īpašums) ir saglabājams valsts īpašumā, ņemot vērā 2020.gada 9.septembra Vides aizsardzības un reģionālās attīstības ministrijas sniegtajā atzinumā, kas sniegts ar vēstuli Nr.1-132/8029, kurā iekļauta informācija par zem sliežu ceļu posmiem esošiem zemes gabaliem, kas ir valsts īpašumā, un būtu izvērtējama to nodošana pašvaldības īpašumā. Satiksmes ministrija pilnībā pievienojas VARAM atzinumā paustajai pieejai, un vērš uzmanību uz to, ka Zūru īpašuma nepieciešamību valsts vai pašvaldības funkciju veikšanai nosaka apstāklis, ka šis īpašums ir daļa no teritoriālā koridora veidojošo nekustamo īpašumu kopuma, kas ir ģeogrāfiski saistīts un nepārtraukts. Īpaši nozīmīgu šī koridora nepārtrauktību padara apstāklis, ka tas savieno divas Latvijas valsts pilsētas – Liepāju un Ventspili, kas norāda uz augstu tūrisma pakalpojumu, piemēram, “zaļā dzelzceļa” attīstības potenciālu, par ko interesi Projekta saskaņošanas laikā ir izteikušas visas iesaistītās pašvaldības. Atbalstot šādu iniciatīvu, Satiksmes ministrija norāda, ka šādu pārgājienu vai velo maršrutu pievilcību nosaka to nepārtrauktība, un atsevišķu zemes vienību nepieejamība, radot pārrāvumus, apgrūtinātu vai pat padarītu neiespējamu šādas pilnībā funkcionējošas tūrisma infrastruktūras izveidi, tādejādi liekot apšaubīt tās lietderību. Satiksmes ministrija neizslēdz, ka atsevišķas zemes vienības varētu tikt izmantotas arī auto transporta vajadzībām, lai piekļūtu īpašumiem vai nodrošinātu ceļu savienojumus, taču labā prakse ir šādas kombinētās izmantošanas vietas veidot tā, lai tās netraucētu drošu gājēju vai velo pārvietošanos.  Attiecīgi minētais nekustamais īpašums ar kadastra Nr.9884 014 0299 tiks  svītrots no Ministru kabineta 2010.gada 31.maija rīkojumā Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” minētajām valstij Satiksmes ministrijas personā piekritīgajām zemēm. Ventspils novada pašvaldība pieņems lēmumu par augstāk minēto funkciju īstenošanu.  Satiksmes ministrija pēc Ministru kabineta lēmuma pieņemšanas veiks savā kompetencē esošās darbības un rosinās atbilstoši rīkoties Ventspils novada pašvaldību, lai attiecīgo zemes gabalu Ventspils novada pašvaldība līdz 2022.gada 1.martam būtu pārņēmusi savā īpašumā ar mērķi uzturēt publiski pieejamu transporta un/vai tūrisma infrastruktūru, kas atbilst tās atzinumā paustajai pozīcijai.  VSIA “Latvijas Valsts ceļi” lūdz pirms dzelzceļu līniju slēgšanas izdalīt no minētajām Satiksmes ministrijai piekrītošajām un VAS “Latvijas dzelzceļš” lietojumā esošajām zemes vienībām ceļu zemes nodalījumu joslu daļas, uz kurām atrodas valsts autoceļu posmi. Izdalītos zemes gabalus aicina saglabāt Satiksmes ministrijas valdījumā un nodot tos VAS “Latvijas Valsts ceļi” pārziņā valsts autoceļu infrastruktūras uzturēšanai. Šādi kadastra nr. 98840030104, 62420070111, 62420100134, 64860040142, 64860050089, 64960030250, 64760010136.  AS “Latvijas valsts meži” (turpmāk – LVM) informē, ka uztur lūgumu par atsevišķu zemes vienību vai to daļu zem bijušās dzelzceļa līnijas Ventspils – Liepāja nodošanu Zemkopības ministrijas valdījumā, lai tās tālāk tiktu nodotas LVM pārvaldīšanā valsts meža īpašuma apsaimniekošanai. Minētais attiecas uz nekustamajiem īpašumiem ar šādiem kadastra numuriem: 98780040194 (īpašuma sastāvā ietilpstošo zemes vienību ar kadastra apzīmējumu 98780040194), 98840070138 (īpašuma sastāvā ietilpstošās zemes vienības ar kadastra apzīmējumiem 98840110053, 98840130119 un 98840140298), 62420020099 (īpašuma sastāvā ietilpstošo zemes vienību ar kadastra apzīmējumu 62420100134), 64960060033 (īpašuma sastāvā ietilpstošo zemes vienību ar kadastra apzīmējumu 64960020008 un zemes vienības ar kadastra apzīmējumu 64960030250 daļu ~ 13.75ha platībā), 64860050089 (īpašuma sastāvā ietilpstošās zemes vienības ar kadastra apzīmējumu 64860040142 daļu ~ 6.91ha platībā), 64760040171 (īpašuma sastāvā ietilpstošās zemes vienības ar kadastra apzīmējumu 64760010136 daļu ~ 9.60ha platībā).  Vienlaikus ar rīkojuma projektu ir sagatavots Ministru kabineta sēdes protokollēmuma projekts, kas paredz turpmāko rīcību un uzdevumus institūcijām, ko darīt ar nekustamajiem īpašumiem, uz kuriem atrodas slēdzamais sliežu ceļa posms Ventspils-Liepāja:  - uzdevumu Satiksmes ministrijai sadarbībā ar Zemkopības ministriju sagatavot grozījumus Ministru kabineta 2010.gada 31.maija rīkojumā Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā”, precizējot piekritību tām zemes vienībām, kas nepieciešamas valsts funkciju nodrošināšanai, kā arī svītrojot tās zemes vienības, uz kurām atrodas slēgtā dzelzceļa līnija Liepāja-Ventspils un kuras nav nepieciešamas valsts funkciju nodrošināšanai. Paredzams, ka grozījumi izdarāmi, ņemot vērā šajā anotācijas sadaļā ietvertos VSIA “Latvijas Valsts ceļi” un VAS “Latvijas valsts meži” priekšlikumus par nekustamo īpašumu piekritību. Ievērojot to, ka nepieciešams no zemes vienībām izdalīt ceļu zemes nodalījumu joslu daļas, uz kurām atrodas valsts autoceļu posmi, un veikt visas nepieciešamās īpašumu formēšanas darbības, šim uzdevumam paredzēts termiņš līdz 2022.gada 1.jūlijam.  Vienlaikus, ņemot vērā kompetento institūciju sniegto viedokli par nekustamo īpašumu, uz kuriem atrodas slēgtais sliežu ceļa posms Ventspils – Liepāja, turpmāko izmantošanu, protokollēmuma projekta 2.punkts paredz konceptuāli atbalstīt ar slēgto dzelzceļa līniju saistīto zemes vienību kā vienota resursa saglabāšanu publiskas infrastruktūras objektu ierīkošanai un uzturēšanai vai pašvaldību autonomo funkciju veikšanai, saglabājot īpašumus publisku personu valdījumā.  Par rīcību ar būvēm, kas atrodas uz valstij piekritīgās zemes un kuru īpašnieks ir LDz.  Dzelzceļa iecirkņa posmā esošās inženierbūves - zemes klātni, tiltus un caurtekas - LDz neplāno nojaukt, šīs inženierbūves paredzēts nodot to publisko personu rīcībā, kuru valdījumā tiks nodotas zemes vienības, publiskās infrastruktūras objektu ierīkošanai un uzturēšanai vai pašvaldību autonomo funkciju veikšanai.  LDz ir veikusi Nekustamā īpašuma valsts kadastra informācijas sistēmas datu aktualizāciju par ēkām Dzelzceļa iecirknī. Uz attiecīgajām zemes vienībām atrodas 11 ēkas, kuru īpašuma tiesības nav noskaidrotas, šīs ēkas nav reģistrētas LDz pamatlīdzekļu uzskaitē (izņemot būvi (pamati) ar kadadastra apzīmējumu 64860050089003). Trīs no ēkām dabā vairs nav saglabājušās, bet piecas izmanto Pāvilostas novada pašvaldībai piederošo ēku iedzīvotāji. LDz pamatlīdzekļu uzskaitē esošo ēku ar kadastra apzīmējumu 64860050089003 plāno nojaukt un dzēst no Nekustamā īpašuma valsts kadastra informācijas sistēmas.  Savukārt uz slēgtajā sliežu ceļa posmā esošās zemes esošās ēkas un būves, kuru īpašuma piederība nav noskaidrota, paredzēts nodot pašvaldībām kā zemes vienības daļu atbilstoši Civillikuma 968.pantam. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras izmanto nekustamos īpašumus dzelzceļa līnijās, kurās kustība ir slēgta.  Pašvaldības, valsts akciju sabiedrības "Latvijas dzelzceļš", Zemkopības ministrijas (VAS “Latvijas Valsts meži”), kā arī Satiksmes ministrijas, VSIA “Latvijas Valsts ceļi” nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta rīkojuma projekts nemaina tiesisko regulējumu vai pienākumus, tam nav ietekmes uz tautsaimniecību, kā arī tas nepalielina administratīvo slogu.  Institūcijas, kuras pārņems valdījumā un pārvaldījumā nekustamos īpašumus, nodrošinās nekustamā īpašuma pārvaldīšanu. |
| 3. | Administratīvo izmaksu monetārs novērtējums | Ja institūcija pārņems valdījumā un pārvaldījumā atsevišķus nekustamos īpašumus, tad nav paredzams būtisks administratīvo izmaksu pieaugums. Savukārt līdzekļi, kas saistīti ar nekustamā īpašuma pārņemšanu un ierakstīšanu zemesgrāmatā, tiks segti no attiecīgās institūcijas budžetā paredzētajiem līdzekļiem.  Pašvaldībām, pārņemot valdījumā un pārvaldījumā lielāku skaitu nekustamo īpašumu, palielināsies ar īpašuma pārvaldīšanu saistītās administratīvās izmaksas, tomēr precīzus aprēķinus šobrīd nav iespējams veikt. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |  |
| --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Saistītie tiesību aktu projekti | 1. Grozījumi Ministru kabineta 2010.gada 31.maija rīkojumā Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā”, precizējot piekritību tām zemes vienībām, kas nepieciešamas valsts funkciju nodrošināšanai, kā arī svītrojot tās zemes vienības, uz kurām atrodas slēgtā dzelzceļa līnija Liepāja-Ventspils un kuras nav nepieciešamas valsts funkciju nodrošināšanai. Vienlaikus paredzēt ieskaitīt rezerves zemes fondā tās zemes vienības, uz kurām atrodas slēgtā dzelzceļa līnija un kuras nav nepieciešamas valsts funkciju nodrošināšanai.  2. Ministru kabineta rīkojums par zemes vienības ar kadastra apzīmējumu 27000190008 nodošanu Ventspils pilsētas pašvaldībai pēc Ventspils pilsētas pašvaldības lēmuma par nekustamā īpašuma pārņemšanu pieņemšanas. |
| 2. | Atbildīgā institūcija | Satiksmes ministrija, Zemkopības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punkts).  Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci un Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | | Sabiedrības līdzdalības rezultāti | Projekts šo jomu neskar. |
| 4. | | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas dzelzceļš”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretāre I.Stepanova